CELEX: 32018R1911
Language: lv
Date: 2018-11-26 00:00:00
Title: Padomes Regula (ES) 2018/1911 (2018. gada 26. novembris), ar ko groza Regulu (ES) 2015/1588 par to, kā piemērot Līguma par Eiropas Savienības darbību 107. un 108. pantu attiecībā uz dažu kategoriju valsts horizontālo atbalstu (Dokuments attiecas uz EEZ.)

7.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 311/8
               
            
         PADOMES REGULA (ES) 2018/1911
         (2018. gada 26. novembris),
         ar ko groza Regulu (ES) 2015/1588 par to, kā piemērot Līguma par Eiropas Savienības darbību 107. un 108. pantu attiecībā uz dažu kategoriju valsts horizontālo atbalstu
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 109. pantu,
         ņemot vērā Eiropas Komisijas priekšlikumu,
         ņemot vērā Eiropas Parlamenta atzinumu (1),
         tā kā:
         
                     (1)
                  
                  
                     Padomes Regulā (ES) 2015/1588 (2) Komisija tiek pilnvarota ar regulām paziņot, ka noteiktu konkrētu kategoriju atbalsts ir saderīgs ar iekšējo tirgu un ka uz to neattiecas Līguma 108. panta 3. punktā noteiktā paziņošanas prasība.
                  
               
                     (2)
                  
                  
                     Ar centralizēti pārvaldītiem ES līdzekļiem – proti, līdzekļiem, kas ir tiešā vai netiešā Savienības pārvaldībā (izņemot līdzekļus, kuri ir dalītā pārvaldībā ar dalībvalstīm), – aizvien vairāk atbalsta darbības, kas ir visas ES interesēs, šādā nolūkā izmantojot finanšu instrumentus vai budžeta garantijas, un tādējādi šie līdzekļi īpaši labvēlīgi ietekmē izaugsmi un kohēziju. Komisijai vajadzētu būt pilnvarotai paziņot, ka, ievērojot konkrētus nosacījumus, dalībvalstu piešķirtais atbalsts, ja šādu atbalstu novirza vai atbalsta, izmantojot šādus centralizēti pārvaldītus finanšu instrumentus vai budžeta garantijas, ir saderīgs ar iekšējo tirgu un ka uz to neattiecas paziņošanas prasība. Komisijas pieredze liecina, ka šāds atbalsts nerada būtiskus konkurences kropļojumus, jo tas ir saskaņots ar nosacījumiem, kas piemērojami attiecīgajiem finanšu instrumentiem vai budžeta garantijām, ko īsteno Savienības struktūras, un var noteikt precīzus saderības nosacījumus.
                  
               
                     (3)
                  
                  
                     Eiropas teritoriālās sadarbības veicināšana ir svarīga ES kohēzijas politikas prioritāte. Komisijai vajadzētu būt pilnvarotai paziņot, ka, ievērojot konkrētus nosacījumus, Eiropas teritoriālās sadarbības projektiem piešķirtais atbalsts ir saderīgs ar iekšējo tirgu un ka uz to neatteicas paziņošanas prasība. Komisijas pieredze liecina, ka šādam atbalstam ir tikai ierobežota ietekme uz konkurenci un tirdzniecību starp dalībvalstīm, un var noteikt precīzus saderības nosacījumus.
                  
               
                     (4)
                  
                  
                     Tādēļ būtu jāpaplašina Regulas (ES) 2015/1588 darbības joma, lai tajā iekļautu šādu kategoriju atbalstu.
                  
               
                     (5)
                  
                  
                     Tāpēc būtu attiecīgi jāgroza Regula (ES) 2015/1588,
                  
               IR PIEŅĒMUSI ŠO REGULU.
         
            1. pants
            Regulas (ES) 2015/1588 1. panta 1. punkta a) apakšpunktā iekļauj šādus punktus:
            
                        “xv)
                     
                     
                        finansējumam, ko novirza vai atbalsta, izmantojot centralizēti pārvaldītus ES finanšu instrumentus vai budžeta garantijas, ja atbalstu sniedz papildu finansējuma veidā, izmantojot valsts resursus;
                     
                  
                        xvi)
                     
                     
                        projektiem, kurus atbalsta ES Eiropas teritoriālās sadarbības programmu ietvaros;”.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 26. novembrī
            
               
                  Padomes vārdā –
               
               
                  priekšsēdētāja
               
               J. BOGNER-STRAUSS
            
         
         
            (1)  2018. gada 14. novembra atzinums (Oficiālajā Vēstnesī vēl nav publicēts).
         
            (2)  Padomes Regula (ES) 2015/1588 (2015. gada 13. jūlijs) par to, kā piemērot Līguma par Eiropas Savienības darbību 107. un 108. pantu attiecībā uz dažu kategoriju valsts horizontālo atbalstu (OV L 248, 24.9.2015., 1. lpp.).